pythainlp/thai-wiki-dataset-v4 huggingface dataset:
ทอมมี่ ลี โจนส์

ทอมมี่ ลี โจนส์  เกิดเมื่อวันที่ 15 กันยายน ค.ศ. 1946 เป็นนักแสดงชายชาวอเมริกัน
ประวัติ.
ทอมมี่ ลี โจนส์เกิดที่ซานซาบา เท็กซัส สหรัฐอเมริกา เขาจบการศึกษาจากมหาวิทยาลัยฮาวาร์ดด้วยผลการเรียนระดับเกียรตินิยมในปี 1969 ซึ่งเขาเคยมีเพื่อนร่วมห้องชื่อ อัล กอร์ รองประธานาธิบดีของสหรัฐฯ เขายังเป็นอดีตนักโปโลแชมเปี้ยนในระดับอาชีพอีกด้วย หลังจากเรียนจบเขาขึ้นแสดงละครเวทีเรื่อง "A Patriot for Me" และได้แสดงภาพยนตร์เป็นครั้งแรกในปีต่อมา ในเรื่อง "Love Story" หลังจากนั้น โจนส์ได้บทนำเป็นครั้งแรก ในหนังแคนาเดียนที่ไม่ค่อยโด่งดังนัก เรื่อง "Eliza’s Horoscope" (1975) ต่อมาเขาได้แสดงในหนังมินิซีรีส์ทางโทรทัศน์ เรื่อง "The Amazing Howard Hughes" ในบทโฮเวิร์ด ฮิวจ์ส ซึ่งทำให้เขามีชื่อเสียงไปทั่วประเทศ ต่อมาเขาได้แสดงใน เรื่อง "The Executioner’s Song" (1982) ในบทฆาตกรชื่อ แกรี่ กิลมอร์ ซึ่งทำให้เขาได้รับรางวัลเอ็มมี
เขามีผลงานทั้งในโทรทัศน์และภาพยนตร์ โดยผลงานทางโทรทัศน์ที่โดดเด่นที่สุดของเขา เป็นมินิซีรีส์เรื่อง "Lonesome Dove" (1989) ซึ่งทำให้เขาได้การเสนอชื่อเข้าชิงรางวัลเอ็มมี่อีกครั้ง หลังจากที่เขาได้รับการเสนอชื่อเข้าชิงรางวัลออสการ์ผู้แสดงสมทบชายยอดเยี่ยม จากบทบาทการแสดงของเขาใน "JFK" (1991) ของผู้กำกับ โอลิเวอร์ สโตน แต่ไม่ได้รับรางวัลจนอีกสองปีถัดมาก็ได้รับรางวัลลูกโลกทองคำ จากการรับบทเป็น แซม เจอราร์ด ในเรื่อง"The Fugitive" (1993)
ผลงานต่อ ๆ มาของเขามีความหลากหลายไม่ว่าจะเป็นเรื่อง "Natural Born Killers" บท ไท ค็อบบ์ ผู้เป็นฮีโร่เบสบอลในเรื่อง "Cobb", บทนายทหารยศร้อยเอกผู้กำลังเผชิญปัญหา ใน "Blue Sky", บททนายความรัฐบาลกลาง ใน "The Client" และบทมือระเบิดโรคจิต ใน "Blown Away" เขายังมีผลงานฟอร์มยักษ์หลายเรื่องอย่างเรือ่ง "Batman Forever" (1995) ในบท ทูเฟซ หรือแม้แต่ในบทชายชุดดำในเรื่อง "Men in Black" (1997) ที่ทำรายได้อย่างดีและมีภาคต่อใน "Men in Black II"
ไวยาวัจกร

ไวยาวัจกร (อ่านว่า ไวยาวัดจะกอน) แปลว่า "ผู้ขวนขวายช่วยทำกิจของสงฆ์" หมายถึงผู้ช่วยเหลือรับใช้พระสงฆ์ ทำกิจธุระแทนสงฆ์
ไวยาวัจกร ตามกฎหมายหมายถึงคฤหัสถ์ผู้ได้รับแต่งตั้งให้มีหน้าที่เบิกจ่ายนิตยภัต และมีอำนาจหน้าที่ดูแลรักษาจัดการทรัพย์สินของวัดได้ตามที่เจ้าอาวาสมอบหมายเป็นหนังสือ และกำหนดให้ไวยาวัจกรเป็นเจ้าพนักงานตามกฎหมาย
การแต่งตั้งไวยาวัจกรเป็นอำนาจหน้าที่ของเจ้าอาวาส วัดหนึ่งอาจมีไวยาวัจกรได้หลายคน ความเป็นไวยาวัจกรสิ้นสุดลงเมื่อเจ้าอาวาสผู้แต่งตั้งให้ออกหรือเจ้าอาวาสผู้แต่งตั้งพ้นจากความเป็นเจ้าอาวาส เช่น ลาออก ลาสิกขา มรณภาพ
นิตยภัต

นิตยภัต (อ่านว่า นิดตะยะพัด) แปลว่า "อาหารประจำ" ปัจจุบันใช้ในความหมายว่าเงินค่าอาหารที่ทางราชการถวายแก่สงฆ์เป็นประจำ
นิตยภัต มีความเป็นมาคือในอดีตพระเจ้าแผ่นดินได้พระราชทานภัตตาหารแก่พระสงฆ์ที่มีสมณศักดิ์ หรือที่เคารพนับถือเป็นการส่วนพระองค์ โดยให้เจ้าหน้าที่จัดถวายประจำ ต่อมาพระสงฆ์ที่มีสมณศักดิ์มีมากขึ้นและอยู่ตามหัวเมืองก็มีความไม่สะดวกแก่การจัดอาหารถวาย แม้จะเปลี่ยนเป็นเงินแล้วก็ยังคงเรียกว่านิตยภัตเหมือนเดิม
นิตยภัต ถือว่าเป็นเครื่องสักการะที่พระเจ้าแผ่นดินถวายแก่พระสงฆ์ผู้ทำคุณประโยชน์แก่พระศาสนาและบ้านเมือง
ประชาทรรศน์ (หนังสือพิมพ์)

ประชาทรรศน์ เป็นหนังสือพิมพ์รายวัน วางจำหน่ายทุกวันจันทร์-วันศุกร์ จำนวน 16 หน้า ราคาฉบับละ 7 บาท นำเสนอข่าวทั่วไป มีคำขวัญว่า “หนังสือพิมพ์รายวันทางเลือกเพื่อประชาชน” ออกฉบับปฐมฤกษ์เมื่อวันที่ 11 ตุลาคม พ.ศ. 2550 หลังจากที่พิมพ์เป็นฉบับทดลองมาแล้ว 10 ฉบับ ตั้งแต่วันที่ 1 ตุลาคม มี นาย พิธาน คลี่ขจาย น้องชาย นายสุภาพ คลี่ขจาย นายกสมาคมโทรทัศน์ระบบดิจิตอล (ประเทศไทย) เป็นบรรณาธิการ บริหาร ผศ.จรัล ดิษฐาอภิชัย ประธานคณะกรรมการประชาชนเพื่อแก้ไขรัฐธรรมนูญ 2550 (คปพร.) อดีตกรรมการสิทธิมนุษยชนแห่งชาติ และอดีตประธานแนวร่วมประชาธิปไตยต่อต้านเผด็จการแห่งชาติ (นปช.) เป็นที่ปรึกษากิตติมศักดิ์ และอเนก เรืองเชื้อเหมือน เป็นบรรณาธิการผู้พิมพ์ผู้โฆษณา
หนังสือพิมพ์ประชาทรรศน์มีเนื้อหาส่วนมากเกี่ยวกับการแสดงทัศนคติทางการเมืองที่แตกต่างจากสื่อกระแสหลัก โดยมีจุดยืนในการส่งเสริมระบบรัฐสภาในระบอบประชาธิปไตยอันมีพระมหากษัตริย์ทรงเป็นประมุข ต่อต้านการรัฐประหาร และการชุมนุมทางการเมืองที่ปฏิเสธคณะบุคคลที่เข้าดำรงตำแหน่งทางการเมืองอย่างถูกต้องตามกฎหมาย ซึ่งหมายถึงคณะมนตรีความมั่นคงแห่งชาติ และพันธมิตรประชาชนเพื่อประชาธิปไตย
ต่อมา การนำเสนอข่าวในระยะหลังเป็นไปในทำนองให้การสนับสนุนนายเนวิน ชิดชอบ และพรรคภูมิใจไทย เนื่องจากนายเนวินเป็นนายทุนให้กับหนังสือพิมพ์ฉบับนี้นั่นเอง และสีหัวข่าวใหญ่ปรับเปลี่ยนจากสีแดงเป็นสีน้ำเงินแทนรวมไปถึงได้โจมตีกลุ่ม แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน
หนังสือพิมพ์ประชาทรรศน์ตีพิมพ์วางจำหน่าย 581 ฉบับ กระทั่งวันที่ 15 มกราคม พ.ศ. 2553 ได้ตีพิมพ์เป็นฉบับสุดท้าย ก่อนที่บริษัท สำนักข่าวประชาทรรศน์ จำกัด ตัดสินใจหยุดผลิต หยุดจำหน่าย และให้พนักงานลาออกจำนวนมาก ปัจจุบันเหลือเพียงแค่เว็บไซต์ประชาทรรศน์ออนไลน์ที่นำเสนอข่าว ส่วนกองบรรณาธิการบางส่วนหันไปผลิตรายการวิทยุ โดยใช้ชื่อว่าสถานีวิทยุชุมชนปกป้องสถาบัน นำโดยนายอุดมศักดิ์ สาวนะ บรรณาธิการอำนวยการหนังสือพิมพ์ประชาทรรศน์
หลวงวิจารณ์ภัณฑกิจ (แจ๋ว บุนนาค)

รองเสวกโท นายหมวดเอก หลวงวิจารณ์ภัณฑกิจ (แจ๋ว บุนนาค) เกิดในราชินิกุลบุนนาค เป็นบุตรเจ้าพระยาสุรพันธ์พิสุทธิ์ (เทศ บุนนาค) มารดาชื่อ มอญ นับเป็นราชินิกุลบุนนาค ชั้นที่ 4 และวงศ์เฉกอะหมัด ชั้นที่ 9 (สืบเชื้อสายจากออกญาบวรราชนายก (เฉกอะหมัด)) เกิดเมื่อปี 2432 ถึงแก่กรรมเมื่อปี 2490
การรับราชการ.
รับราชการในรัชกาลที่ 6 โดยเมื่อวันที่ 28 ธันวาคม 2461 มหาดเล็กวิเศษ แจ๋ว บุนนาค ได้รับพระราชทานบรรดาศักดิ์เป็นที่ ขุนวิจารณ์ภัณฑกิจ สังกัดกรมชาวที่ ขึ้นกับกรมมหาดเล็ก ก่อนได้เลื่อนยศเป็น รองหุ้มแพร และเลื่อนบรรดาศักดิ์เป็นหลวง ในราชทินนามเดิม มีตำแหน่งเป็น ผู้ช่วยหัวหน้าแผนกรักษาวังปารุสกวัน ท่าวาสุกรี สวนจิตรลดา สวนกุหลาบ และสนามหญ้านอกกำแพงพระราชวังดุสิต
ในรัชกาลที่ 7 ได้เป็น รองเสวกโท หัวหน้าแผนกรักษาสวนและสนามนอกกำแพงวัง สังกัดกองรักษาพระราชวังดุสิต (กรมมหาดเล็ก รวมเข้าในสังกัดกระทรวงวัง เมื่อวันที่ 24 กรกฎาคม 2469) ต่อมา ได้เป็น หัวหน้าแผนกรักษาพื้นที่ในบริเวณกำแพงพระราชวังดุสิต แล้วเป็น ผู้รักษาพระราชวังบางปะอิน (แผนกรักษาพระราชวังบางปะอิน สังกัดกองมหาดเล็กชาวที่) ก่อนจะออกจากราชการในรัชกาลที่ 8
ครอบครัว.
หลวงวิจารณ์ภัณฑกิจ (แจ๋ว บุนนาค) มีภรรยาที่มีบุตรด้วยกัน 5 คน คือ
1. นางแวว (บุญเย็น)
2. นางทองม้วน
3. นางเอิบ (ศุภวงศ์)
4. นางเล็ก (โหมดหิรัญ)
5. นางธารี (เทศรักษ์) ธิดานายพุก และ นางสาย เทศรักษ์ เป็นญาติกับพระยาศรีวิกรมาทิตย์ (สงวน สิงคะเนติ) ต้นสกุล ศรีวิกรม์ 
มีบุตร 13 คน (นับว่าเป็นราชินิกุลบุนนาค ชั้นที่ 5 วงศ์เฉกอะหมัด ชั้นที่ 10) คือ 
1. (หญิง) เจรง (นางแวว เป็นมารดา) เป็นภรรยานายโชค บุนนาค บุตรพระยามนตรีสุริยวงศ์ (ชื่น บุนนาค)
2. (ชาย) จรรย์ 3. (หญิง) ไข่มุกต์ 4. (หญิง) จอกมุกต์ 5. (หญิง) จินตนา (4 คนนี้ นางทองม้วน เป็นมารดา)
6. (ชาย) ร้อยตรี จำลอง (นางเอิบ เป็นมารดา)
7. (ชาย) อำรุง (นางเล็ก เป็นมารดา)
8. (ชาย) ปรีชา 9. (หญิง) ปราณี 10. (ชาย) ศรีสุข 11. (ชาย) สมศักดิ์ 12. (ชาย) จวบณรงค์ 13. (หญิง) จงกลณี (6 คนนี้ นางธารี เป็นมารดา)
คาชีค

คาชีค, หรือดาววูคกี้ ซี, อีดีน, จี5-623, และดาววูคกี้ (ภาษาอังกฤษ: Kashyyyk, Wookiee Planet C, Edean, G5-623, Wookiee World) เป็นดาวเคราะห์ในภาพยนตร์ นวนิยาย และเกมชุดสตาร์ วอร์ส คาชีคเป็นสถานที่ที่เกิดเหตุการมามายในประวัติศาสตร์ของสตาร์ วอร์ส มันเป็นดาวบ้านเกิดของชิวแบคก้า ฝ่ายแบ่งแยกดินแดน ได้บุกโจมตที่นี่ และพ่ายแพ้ไป ในยุทธการคาชีค
คาชีค เป็นดาวเคราะห์วงใน มันเขียวชอุ่ม, เต็มไปด้วยต้นไม้ซึ่งเป็นบ้านของวูคกี้ เคยเป็นดาวของสาธารณรัฐกาแลกติกและสาธารณรัฐใหม่ มันยังเป็นดาวทาสของจักรวรรดิกาแลกติกอีกด้วย
กรุงเทพกรังด์ปรีซ์ 2531

การแข่งขันรถยนต์ประวัติศาสตร์ กรุงเทพกรังด์ปรีซ์ 2531 เป็นการแข่งรถที่จัดขึ้นในประเทศไทย เมื่อวันที่ 9 มกราคม พ.ศ. 2531 ที่ถนนราชดำเนิน และ 16 มกราคม พ.ศ. 2531 ที่พีระอินเตอร์เนชั่นแนลเซอร์กิต จังหวัดชลบุรี
ที่มา.
การจัดการแข่งขันนี้ริเริ่มโดย สรรพสิริ วิรยศิริ ตั้งแต่ปี พ.ศ. 2528 จากการปรึกษากับพระวรวงศ์เธอ พระองค์เจ้าพีรพงศ์ภาณุเดช ถึงความเป็นไปได้ที่จะนำรถแข่งที่ทรงเคยขับในอดีต มาจัดแข่งอีกครั้งเช่นเดียวกับที่เคยทรงทำเมื่อวันที่ 5 ธันวาคม พ.ศ. 2480 และในรูปแบบของกรุงเทพกรังด์ปรีซ์ ที่ไทยเคยจะจัดในปี พ.ศ. 2482
พ.ศ. 2528 สรรพสิริ วิรยศิริ ได้นำแนวคิดนี้ไปปรึกษากับหม่อมราชวงศ์นริศรา จักรพงษ์ ธิดาของพระเจ้าวรวงศ์เธอ พระองค์เจ้าจุลจักรพงษ์ และได้นำความไปปรึกษากับพลเอกชวลิต ยงใจยุทธ (ซึ่งมีศักดิ์เป็นหลานน้า ของพระองค์พีระ) ผู้บัญชาการทหารบกในขณะนั้น ตามคำแนะนำของพระองค์พีระที่ทรงให้ไว้ก่อนจะสิ้นพระชนม์
กองทัพบกไทย จึงได้จัดตั้งโครงการเทิดพระเกียรติเจ้าดาราทอง และดำเนินจัดการแข่งขันรถยนต์ประวัติศาสตร์ "กรุงเทพกรังด์ปรีซ์ 2531" ขึ้น
เฟม

เฟม  เป็นวงดนตรีร็อคสัญชาติไทยที่โด่งดังและได้รับความนิยมภายใต้สังกัดอาร์เอส โปรโมชั่น กรุ๊ป
ประวัติ.
วงดนตรีนี้ก่อตั้งเมื่อปี 2530 โดย ไกรสร ชำนาญเวช, ภิญโญ เจริญสถิตย์พงศ์, นัยณัฏฐ์ ชนินทร์เดช และอนุสรณ์ ม้าแก้ว พวกเขามักจะเล่นดนตรีที่ Drunken Pub ภายใต้ชื่อวงปกเชิ้ต
วันหนึ่ง นัท ซึ่งเป็นมือคีย์บอร์ดของวง ได้มีโอกาสเล่นมิวสิควิดีโอเพลง ใจเดียว ของวงเรนโบว์ (ซึ่งได้แสดงร่วมกับสุรศักดิ์ ชัยอรรถ) และได้นำเสนอวงให้กับอิทธิ พลางกูร นักร้อง นักแต่งเพลง และโปรดิวเซอร์ของอาร์เอส โปรโมชั่น กรุ๊ป ต่อมาอิทธิ ตัดสินใจไปดูวงเล่นที่ Drunken Pub หลังจากที่อิทธิชมการแสดงวงแล้ว ในวันรุ่งขึ้น เขาได้ชวนนัทและสมาชิกวงไปทำสัญญากับอาร์เอส โปรโมชั่น กรุ๊ป
ในเวลาต่อมา พวกเขาต้องการหาสมาชิกใหม่เข้ามาร่วมวง จึงได้ไปดูการเล่นดนตรีของสรวิทย์ บัวศรี (ต้น) มือคีย์บอร์ด และธนา อักษรพันธ์ (ออม) มือกีตาร์ และตัดสินใจดึงตัวทั้งคู่เข้ามาเป็นสมาชิกใหม่ของวง
ในช่วงเวลานั้น ทีมงานของค่ายอาร์เอสได้เสนอชื่อวงใหม่ว่า "6 คน" เนื่องจากสมาชิกมีทั้งหมด 6 คน อย่างไรก็ตาม วงตัดสินใจใช้ชื่อวงว่า "เฟม"
วงเฟมประสบความสำเร็จอย่างสูงกับอัลบั้ม "คนไม่เคย" และ "ไอ้ตัวยุ่ง" โดยมีคอนเสิร์ตใหญ่ร่วมกับอิทธิ พลางกูร และอริสมันต์ พงษ์เรืองรอง ในชื่อว่า "FAI" ณ ลาน สวป. มหาวิทยาลัยรามคำแหง นอกจากนี้ ทางวงยังได้มีโอกาสได้ร่วมเล่นดนตรีกับวงทูบ วงดนตรีร็อกชื่อดังจากประเทศญี่ปุ่น แต่ต้องยกเลิกไปเนื่องจากพายุไต้ฝุ่นเกย์พัดเข้าถล่มประเทศไทยเสียก่อน
ระหว่างนั้น วงเฟมประสบปัญหาบางประการกับทางค่าย ซึ่งส่งผลให้แผนการผลิตอัลบั้มชุดที่สามต้องยุติลง และได้ตัดสินใจยุบวงในที่สุด
ในอัลบัมที่สองของวง เกิดการเปลี่ยนแปลงตำแหน่งมือกลอง โดยภิญโญ เจริญสถิตย์พงศ์ (หนึ่ง) ได้ออกจากวง และ ชาลี สาลี่ (ลี) เข้ามาเป็นสมาชิกใหม่แทน หลังจากนั้น ชาลีได้เข้าร่วมวงฟลาย
ในปี พ.ศ. 2562 วงเฟมได้กลับมารวมตัวกันเพื่อฉลองครบรอบ 30 ปีของวง เมื่อวันที่ 15 มิถุนายน โดยมีการจัดคอนเสิร์ตการกุศลชื่อ 30 ปีวงเฟม รักกันจริงไม่ทิ้งกัน เพื่อระดมทุนช่วยเหลือผู้ป่วยเอชไอวีที่ยากจน โดยมอบรายได้ให้กับวัดพระบาทน้ำพุ
คอนเสิร์ต.
3 มิถุนายน ปี 2532 คอนเสิร์ตใหญ่ที่วงเฟมไปร่วมคือ คอนเสิร์ต "ไฟ FAI" ซึ่งมี F= เฟม ,A= อริสมันต์ พงศ์เรืองรอง และ I= อิทธิ พลางกูร ที่ลานสวป.มหาวิทยาลัยรามคำแหง ท่ามกลางผู้ชมนับหมื่น
เคยแสดงคอนเสิร์ต Twilight Rock in Bangkok ร่วมกับกับวง TUBE วงดนตรีชื่อดังจากประเทศญี่ปุ่น ที่สวนลุมพินี แต่แสดงได้เพียงไม่กี่เพลงก็ต้องยุติการแสดงลง เนื่องจากพายุฝนมรสุมเข้ากรุงเทพฯ อันเป็นผลมาจากพายุไต้ฝุ่นเกย์เข้าถล่มประเทศไทยอย่างหนักในช่วงนั้น
11 สิงหาคม ปี 2562 ปี่ นักร้องนำของวง เคยร่วมแสดงคอนเสิร์ต เพื่อนไม่ทิ้งเพื่อน หารายได้ช่วยเหลือ พี่เมฆ วินัย ไกรบุตร ที่โรงเบียร์เยอรมันตะวันแดงเลียบด่วนเอกมัยรามอินทรา
29 กันยายน ปี 2562 คอนเสิร์ตใหญ่ที่วงเฟมไปร่วมคือ คอนเสิร์ต การกุศล ศิลปินไม่ทิ้งกัน 2 ที่เดอะสเตทเอเชียทีค
โรลเลอร์โคสเตอร์ไทคูน 2

โรลเลอร์โคสเตอร์ไทคูน 2 เป็นเกมส์สวนสนุกภาค 2 ของเกมส์ โรลเลอร์ โคสเตอร์ ไทคูนผู้สร้างโดย คริส ซาวเยอร์
ภาคเสริม.
โรลเลอร์โคสเตอร์ไทคูน 2 มีภาคเสริมดังกล่าวได้แก่ Wacky World Time Twister Triple Thrill Pack (ภาคเสริมรวม)
โรงเรียนอำนวยศิลป์

โรงเรียนอำนวยศิลป์ (Amnuay Silpa School) เป็นโรงเรียนเอกชน ประเภทสหศึกษา ตั้งอยู่ที่ถนนศรีอยุธยา แขวงทุ่งพญาไท เขตราชเทวี กรุงเทพมหานคร เปิดสอนระดับอนุบาล ประถมศึกษาและมัธยมศึกษา โรงเรียนก่อตั้งในปี พ.ศ. 2469 เดิมเป็นโรงเรียนชายล้วนในช่วงแรก จิตร ทังสุบุตร เป็นผู้ร่วมก่อตั้งและเป็นเจ้าของโรงเรียน ภายหลังเขาจัดตั้งมูลนิธิเพื่อการศึกษาที่ไม่แสวงหากำไร มูลนิธิอำนวยศิลป์
ในอดีตโรงเรียนมีความเจริญก้าวหน้าในสาขาอาชีพต่าง ๆ ถึงปี 2528 เมื่ออาภรณ์รัตน์ รัตนทารส เข้ามารับช่วงบริหารงาน โรงเรียนอำนวยศิลป์มีนักเรียนมากที่สุดถึงกว่า 7,000 คน จนต้องจัดการเรียนการสอนเป็นวันละ 2 รอบ (ภายหลังลดจำนวนนักเรียนเหลือ 1,500 คน) ต่อมาเมื่อเพชรชุดา (รัตนทารส) เกษประยูร เข้ามาบริหาร มีความเปลี่ยนแปลง เช่น การเปลี่ยนเครื่องแบบนักเรียน การทำโครงการยกระดับคุณภาพโรงเรียน การจับมือกับ Bell Education Trust จากประเทศอังกฤษ และการก่อสร้างอาคารเรียนชั้นมัธยมใหม่มูลค่า 60 ล้านบาท เริ่มสร้างตุลาคม พ.ศ. 2547 แล้วเสร็จใน พ.ศ. 2549
อำนวยศิลป์จึงต้องปรับตัวครั้งใหญ่เมื่อปี 2528 ด้วยการเปิดรับนักเรียนหญิงเข้ามาร่วมเรียนด้วยเป็นครั้งแรกในประวัติศาสตร์ของโรงเรียน และหลังจากนั้นก็ปรับหลักสูตรและวิธีการสอนเสียใหม่เป็นอำนวยศิลป์ยุคใหม่ที่ใช้วิธีเรียนแบบอังกฤษ (International Program, UK Curriculum) และการสอน 2 ภาษาที่เรียกว่า Bilingual
ปัจจุบันโรงเรียนอำนวยศิลป์ได้รับการรับรองมาตรฐานจากสภาโรงเรียนนานาชาติ (Council of International Schools หรือ CIS) เมื่อเดือนมกราคม พ.ศ. 2565 นับเป็นโรงเรียนสองภาษาแห่งแรกของไทยที่ได้รับการรับรองนี้ และยังเป็นศูนย์สอบหลักสูตรนานาชาติของมหาวิทยาลัยเคมบริดจ์ จัดการสอบ IGCSE/A Level สำหรับการศึกษาต่อมหาวิทยาลัยในต่างประเทศ โรงเรียนได้รับการรับรองมาตรฐานจากมหาวิทยาลัย Exeter สหราชอาณาจักรให้เป็นโรงเรียนการคิด (Thinking School) และต่อมาได้เลื่อนสถานะเป็นโรงเรียนการคิดระดับความเชี่ยวชาญขั้นสูง (Advanced Thinking School) แห่งที่ 21 ของโลก 
โรงเรียนอำนวยศิลป์ มีนักเรียนเก่าของโรงเรียนเคยดำรงตำแหน่ง นายกรัฐมนตรีของไทย 6 ท่าน คือ 1.พลเอกเกรียงศักดิ์ ชมะนันทน์ 2.พลเอกชาติชาย ชุณหะวัณ 3.นายอานันท์ ปันยารชุน 4.พลเอกสุจินดา คราประยูร 5.พลเอกชวลิต ยงใจยุทธ และ 6.นายสมชาย วงศ์สวัสดิ์
จิรายุส วรรธนะสิน

จิรายุส วรรธนะสิน ชื่อเล่น โจ เกิดวันที่ 9 มิถุนายน พ.ศ. 2510 เป็นนักร้อง อดีตนักแสดงชาวไทย สมาชิกวงนูโว และ เป็นอดีตคณะกรรมการตัดสินรายการไทยแลนด์ก็อตทาเลนต์ ในซีซั่น 2 และ 3
ประวัติ.
จิรายุส วรรธนะสิน เป็นบุตรชายของ ศาสตราจารย์พิเศษ ดร.เจริญ วรรธนะสิน นักวิชาการและอตีดนักกีฬาแบดมินตันทีมชาติไทย และ จิตรา วรรธนะสิน เป็นบุตรคนที่ 2 มีพี่สาวชื่อ จิตติมา และมีน้องชาย เจตริน วรรธนะสิน เป็นนักร้องนักแสดง ในช่วงวัยรุ่นได้ตั้งวงดนตรีขึ้นมาชื่อวงนูโว และได้ออกอัลบั้มครั้งแรกในปี 2531 มีผลงานอัลบั้มและอีพีกับนูโว 6 ชุด นอกจากนั้นก็ยังมีอัลบั้มที่ออกคู่กับ ก้อง สหรัถ สังคปรีชา ในนามโจ-ก้อง ออกอัลบั้ม 3 ชุด เขาเรียนจบปริญญาตรี จากคณะวิทยาศาสตร์ มหาวิทยาลัยกรุงเทพ
ด้านผลงานการแสดง จิรายุส แสดงในภาพยนตร์เรื่อง "โตแล้วต้องโต๋" เมื่อปี พ.ศ. 2535 และแสดงละครอีกมากกว่า 10 เรื่อง อาทิ "ตุ๊กตาเริงระบำ" ในปี พ.ศ. 2537 คู่กับ ลลิตา ปัญโญภาส, "รักหลอก ๆ อย่าบอกใคร" ในปี พ.ศ. 2539 คู่กับ นุสบา ปุณณกันต์, "นางสาวไม่จำกัดนามสกุล" ในปี พ.ศ. 2540 คู่กับ มาช่า วัฒนพานิชเป็นต้น ในภายหลังได้ทำงานเป็นพิธีกร เป็นกรรมการรายการ "ไทยแลนด์ก็อตทาเลนต์" 2 ปีติดต่อกัน คือซีซั่นที่ 2 และซีซั่นที่ 3 โดยแทนนิรุตติ์ ศิริจรรยาที่ออกไป ในการเป็นคณะกรรมการนี้ ได้รับการอนุมัติจากทางจากชาวไทยและต่างชาติ และได้รับการยอมรับในประวัติในแง่ของการทำงาน รวมถึงในแง่ของการเป็นนักดนตรีอีกด้วย
ผลงานเพลง.
ผลงานในนามนูโว.
โจ ร่วมกับเพื่อนออกผลงานเพลงในนามวงนูโว รวมทั้งหมด 7 อัลบั้ม
ผลงานในนาม โจ-ก้อง.
โจ ออกผลงานเพลงร่วมกับ ก้อง สหรัถ สังคปรีชา ในนาม โจ-ก้อง อีก 3 อัลบั้ม
คอนเสิร์ต.
"สำหรับคอนเสิร์ตในนามวงนูโวดูที่ นูโว"
ผลงานการแสดง.
ภาพยนตร์.
โจ จิรายุส เคยแสดงภาพยนตร์เรื่อง "โตแล้วต้องโต๋" ในปี 2535
ลิเตียน

ลิเตียน (ป. ค.ศ. 180 – ป. 217) เป็นขุนพลคนสำคัญของโจโฉและเป็นหนึ่งขุนพลกลุ่มแรกของโจโฉ (อันได้แก่ โจหยิน โจหอง แฮหัวตุ้น แฮหัวเอี๋ยน ลิเตียน งักจิ้น) เข้าด้วยกับโจโฉตั้งแต่โจโฉประกาศเรียกคนอาสาสมัครไปปราบตั๋งโต๊ะ เป็นคนสุภาพอ่อนโยน มีความรู้ทั้งด้านการทหารและการปกครอง ได้ออกศึกเสมอ และได้ยศทหารเป็นพ้อหลู่เจียงจวิน สิ้นชีพเมื่ออายุ 36 ปี ได้รับพระราชทานบรรดาศักดิ์เป็นหมิ่นโหว (พระยา)
โทโมโนบุ ชิมิซุ

โทโมโนบุ ชิมิซุ (; โรมาจิ: "Shimizu Tomonobu") นักมวยสากลชาวญี่ปุ่น เกิดเมื่อ 28 มิถุนายน ค.ศ. 1981 ที่เมืองฟูกูอิ จังหวัดฟูกูอิ ประเทศญี่ปุ่น จบการศึกษาจากมหาวิทยาลัยเกษตรศาสตร์โตเกียว 
ชิมิซุ มีส่วนสูง 171 เซนติเมตร เคยชิงแชมป์โลกในรุ่นฟลายเวทมาแล้ว 2 ครั้ง กับพงษ์ศักดิ์เล็ก กระทิงแดงยิม และไดซูเกะ ไนโต แต่เป็นฝ่ายแพ้น็อกไปทั้ง 2 ครั้ง ต่อมาได้เลื่อนรุ่นขึ้นมาชกในรุ่นซูเปอร์ฟลายเวท สามารถเอาชนะคะแนน อูโก กาซาเรส นักมวยชาวเม็กซิกันไปได้ในปลายเดือนสิงหาคม ค.ศ. 2011 ได้แชมป์โลกของสมาคมมวยโลก (WBA) ไปครอง แต่ทว่ายังมิทันได้ป้องกันตำแหน่ง ชิมิสึก็เกิดอาการบาดเจ็บ ไม่สามารถชกต่อไปได้ เทพฤทธิ์ สิงห์วังชา นักมวยชาวไทย จึงได้ชิงแชมป์เฉพาะกาลในรุ่นนี้ไป และได้ครองแชมป์
จนกระทั่งในวันที่ 4 เมษายน ปีต่อมา ชิมิซุก็ได้มีโอกาสตัดสินความเป็นแชมป์โลกตัวจริงกับเทพฤทธิ์ ที่โยโกฮามะ แต่เป็นฝ่ายแพ้ทีเคโอยก 9 ต่อเทพฤทธิ์
มิยุกิ คัมเบะ

มิยุกิ คันเบ (; โรมาจิ: "Kanbe Miyuki") เกิดเมื่อวันที่ 7 พฤษภาคม พ.ศ. 2527 และเสียชีวิตเมื่อวันที่ 18 มิถุนายน พ.ศ. 2551 (อายุ 24 ปี) เป็นนักแสดง ชาวญี่ปุ่น ที่แจ้งเกิดจากการรับบทเป็น ซึกิโนะ อุซากิ ในเซเลอร์มูนมิวสิเคิล ในปี ค.ศ. 2000 - ค.ศ. 2001
เนื่องจากมีปัญหาเรื่องสุขภาพ เธอจึงต้องยุติการแสดงลงในเดือนกุมภาพันธ์ พ.ศ. 2550 ทั้งที่ยังคงมีการแสดงเรื่อง Les Misérables ฉบับละครเพลงอยู่ จนกระทั่งเมื่อเช้า ของวันที่ 18 มิถุนายน เวลาประมาณ 4:08 นาฬิกา เธอก็ได้เสียชีวิตลง ด้วยภาวะอาการหัวใจล้มเหลว
ภูเวียงโกซอรัส

ภูเวียงโกซอรัส สิรินธรเน (ชื่อวิทยาศาสตร์: "Phuwiangosaurus"; หมายความว่า "สัตว์เลื้อยคลานยักษ์แห่งภูเวียง") เป็นสกุลของไดโนเสาร์พันธุ์ไททาโนซอร์จากยุคครีเทเชียสตอนต้น (Valanginian-Hauterivian) ในหมวดหินเสาขัว ประเทศไทย ชนิดต้นแบบ "P. sirindhornae" ได้รับการบรรยายลักษณะโดย Martin, Buffetaut และ Suteethorn ในข่าวประชาสัมพันธ์ พ.ศ. 2536 และตั้งชื่ออย่างเป็นทางการใน พ.ศ. 2537 กรมทรัพยากรธรณีขอพระราชทานชื่อชนิดจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อเฉลิมพระเกียรติพระองค์ท่านที่สนพระทัยงานในด้านธรณีวิทยา และบรรพชีวินวิทยาในประเทศไทย
"Phuwiangosaurus" เดิมจัดให้อยู่ในกลุ่ม Titanosauria แต่งานวิจัยช่วงล่าสุดจัดให้มีตำแหน่งฐานภายใน Titanosauriformes การวิเคราะห์วิวัฒนาการชาติพันธุ์ที่เสนอโดย D'Emic (2012), Mannion "et al." (2013), และ Mocho "et al." (2014) จัดให้ "Phuwiangosaurus" อยู่ใน Euhelopodidae ร่วมกับไดโนเสาร์สกุลอื่นอย่าง "Euhelopus" และ "Tangvayosaurus" การวิเคราะห์อื่น ๆ ไม่สามารถหาข้อมูลสนับสนุนการจัดกลุ่มได้ เช่น การจัดให้มาจากหลายชาติพันธุ์ที่ฐานของ Somphospondyli
การค้นพบและตั้งชื่อ.
มีการค้นพบตัวอย่างชนิด "ภูเวียงโกซอรัส สิรินธรเน" ที่อุทยานแห่งชาติภูเวียงใน พ.ศ. 2525 และมีการขุดและเตรียมการต่อไปอีกหลายปี โดย Valérie Martin, Eric Buffetaut และวราวุธ สุธีธร อธิบายตัวอย่างชนิดนี้ให้เป็นสกุลและชนิดใหม่เป็น "Phuwiangosaurus sirindhornae" ใน พ.ศ. 2537 ชื่อสกุลมาจากภูเวียง บริเวณที่มีการค้นพบฟอสซิล ส่วนชื่อชนิดอุทิศให้แก่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีสำหรับความสนพระทัยในด้านบรรพชีวินวิทยาของประเทศไทย
รายละเอียด.
"ภูเวียงโกซอรัส"เป็นซอโรพอดขนาดกลางที่มีความยาวเกือบ โดยมีมวลประมาณ 17 ตัน
ฌ็อง-บาติสต์ บีโย

ฌ็อง-บาติสต์ บีโย (21 เมษายน พ.ศ. 2317, ปารีส - 3 กุมภาพันธ์ พ.ศ. 2405, ปารีส) เป็นนักฟิสิกส์ นักดาราศาสตร์ และนักคณิตศาสตร์ชาวฝรั่งเศสในตอนต้นคริสต์ศตวรรษที่ 19 เขาได้ศึกษาถึงทิศทางของแสงเมื่อเดินทางผ่านสารเคมีใดสารเคมีหนึ่ง รวมไปถึงความสัมพันธ์ของกระแสไฟฟ้าและแม่เหล็ก กฎของบีโย–ซาวาร์ซึ่งอธิบายถึงสนามแม่เหล็กที่สร้างโดยกระแสที่คงที่ ได้รับการช่วยเหลืออย่างมากจากเฟลิกซ์ ซาวาร์ บีโยเป็นคนแรก ๆ ที่ได้พบถึงคุณสมบัติของแสงของแร่ไมกา และเพราะฉะนั้นสสารที่อยู่ในไมกาก็ใช้ชื่อแทนเขาคือไบโอไทต์
อนุสัญญาโตเกียว

อนุสัญญาโตเกียว (อนุสัญญาสันติภาพโตเกียว หรือ สนธิสัญญาโตกิโอ, เนื่องจากแต่ก่อนคนไทยเรียกกรุงโตเกียวว่ากรุงโตกิโอ) เป็นอนุสัญญาสืบเนื่องมาจากกรณีพิพาทอินโดจีนในปี พ.ศ. 2484 ขณะที่การรบยังไม่สิ้นสุดนั้น ประเทศญี่ปุ่นซึ่งเป็นประเทศมหาอำนาจในเอเชียขณะนั้น ได้เข้ามาไกล่เกลี่ย ซึ่งไทยและฝรั่งเศสได้ตกลง และหยุดยิงในว้นที่ 28 มกราคม พ.ศ. 2484 ก่อนจะมีการเจรจากันในวันที่ 11 มีนาคม พ.ศ. 2484 ณ กรุงโตเกียว โดยมีนายโซสุเกะ มัดซูโอกะ รัฐมนตรีว่าการกระทรวงต่างประเทศญี่ปุ่น เป็นหัวหน้าคณะฝ่ายญี่ปุ่น ฝ่ายไทยมีพระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ ที่ปรึกษาสำนักนายกรัฐมนตรีและกระทรวงการต่างประเทศไทยเป็นหัวหน้าคณะ และฝ่ายฝรั่งเศสมี อาร์เซน อังรี เอกอัครราชทูตฝรั่งเศสประจำกรุงโตเกียวเป็นหัวหน้า ก่อนจะมีการลงนามในอนุสัญญาโตเกียวในวันที่ 9 พฤษภาคม พ.ศ. 2484 โดยมีกรมหมื่นนราธิปพงศ์ประพันธ์เป็นหัวหน้าคณะลงนาม
จากอนุสัญญานี้ทำให้ไทยได้ ดินแดนฝั่งขวาของหลวงพระบาง, จำปาศักดิ์, ศรีโสภณ, พระตะบอง และดินแดนในกัมพูชา คืนมาจากฝรั่งเศส และได้นำมาแบ่งเป็น 4 จังหวัดคือ จังหวัดพระตะบอง, จังหวัดพิบูลสงคราม, จังหวัดนครจัมปาศักดิ์ และจังหวัดลานช้าง
รายละเอียดของอนุสัญญา.
อย่างไรก็ดีอนุสัญญานี้ได้ถูกยกเลิกโดย ความตกลงระงับกรณีระหว่างไทยกับฝรั่งเศส (Accord de rėglement Franco-Siamois) ซึ่งทำที่กรุงวอชิงตัน เมื่อ 17 พฤศจิกายน 2489 (ค.ศ. 1946) หรือที่รู้จักในชื่อ "Washington Accord"
ลักษณะ (ศาสนาพุทธ)

ลักษณะ (ลกฺขณํ) แปลว่า เครื่องทำสัญลักษณ์, เครื่องกำหนด, เครื่องบันทึก, เครื่องทำจุดสังเกต, ตราประทับ เปรียบได้กับภาษาอังกฤษในคำว่า marker
คำว่าลักษณะนี้ ในพระไตรปิฎกและอรรถกถาใช้เรียกทั้งบัญญัติและปรมัตถ์ โดยมีหลักการแบ่งเป็นหลักอยู่ ดังนี้
การขจัดพิษ

การขจัดพิษ หรือ การถอนพิษ (อักษรย่อ: Detox) คือ กระบวนการกำจัดของเสียและสารพิษแปลกปลอมที่ตกค้างอยู่ภายในร่างกายให้หมดไปโดยทางการแพทย์ สามารถกิน สิ่งที่มีชีวิตทั้งหลายไม่ได้จำเพาะมนุษย์เท่านั้น นอกจากนี้ยังกินไปถึง กระบวนการเลิกเสพยาเสพติด เช่นการเลิกดื่มสุรา เพื่อให้ร่างกายกลับเข้าสู่สมดุลอีกครั้งหนึ่ง ในทางการแพทย์ เมื่อร่างกายได้รับสารพิษเข้าไป เราสามารถให้ยาแก้พิษ หรือ ล้างสารพิษออกจากร่างกาย ด้วยวิธีการที่เรียกว่า การแยกสารผ่านเยื่อ (Dialysis) หรือ ในบางกรณีอาจใช้สารบางอย่างในการจับสารพิษจำพวกโลหะหนัก เพื่อขจัดออกจากร่างกาย เรียกว่าวิธีการนี้ว่า Chelation therapy
การแพทย์ทางเลือกหลายแขนงพยายามเผยแพร่วิธีการล้างพิษวิธีต่าง ๆ เช่น วิธีล้างพิษด้วยการกินอาหาร แต่วิธีเหล่านี้ยังขาดหลักฐานสนับสนุนว่ามีประโยชน์ต่อสุขภาพ กองทุน sense about science ของอังกฤษกล่าวชัดแจ้งว่า ผลิตภัณฑ์ล้างพิษส่วนใหญ่ขาดหลักฐานสนับสนุน ถือได้ว่าเป็นการเสียเงินโดยเปล่าประโยชน์
จตุกโกฏิ

“จตุกโกฏิ” หรือ “จตุกโกณะ” แปลว่า สี่มุม (Tetra-Lemma, or Four Coners, or Four Alternatives).
จตุกโกฏิ เป็นวิธีคิดแบบหนึ่งของพระพุทธศาสนาฝ่ายมหายาน คล้ายกับลัทธิของสัญชัยเวลัฏฐบุตรในสมัยพุทธกาล โดยมีหลักการดังนี้ :-
1. It is A (Positive Thesis-Affirmation)
2. It is not A (Negative Counter-Thesis-Negation)
3. It is both A and not A (Conjunctive Affirmation of the first two)
4. It is neither A nor not A (Disjunctive Denial of the first two)
โกฏิที่ ๑ เป็นบทตั้งยืนยัน
โกฏิที่ ๒ เป็นบทตั้งแย้งปฏิเสธ
โกฏิที่ ๓ เป็นบทตั้งโดยการรวมโกฏิที่ ๑ และ ๒ เพื่อสร้างข้อเลือกที่ ๓
โกฏิที่ ๔ เป็นบทตั้งที่"ปฏิเสธทั้งหมด" เพื่อสร้างข้อเลือกที่ ๔
ประเด็นสำคัญอยู่ที่โกฏิที่ ๔ ซึ่งมุ่งที่จะทำให้หมดหนทางที่เราอาจจะกล่าวถึงบางสิ่งบางอย่างต่อไป (It is meant to exhaust the ways) อยู่ในฐานะเป็น “อุตตระ” หมุนกลับไปลบล้างแบบที่ ๑-๓ ได้ทั้งหมด ทฤษฎีจตุกโกฏิถูกสร้างขึ้นมา เพื่อที่จะบอกว่า การตอบปัญหาเกี่ยวกับโลกและชีวิตโดยใช้คำว่า “ใช่(Yes)” หรือ “ไม่ใช่(No)” นั้นเป็นการให้คำตอบที่ไม่ยุติธรรมต่อสัจภาวะ ไม่สามารถให้เข้าถึงคำตอบที่ถูกต้องได้ ยิ่งอธิบายความมากก็ยิ่งห่างไกลจากสัจภาวะ จตุกโกฏิของนาคารชุนเพื่อจะพิสูจน์ว่าทรรศนะใด ๆ ก็ตามที่ใครก็ตามแสดงออกมาล้วนไม่ถูกต้อง นาคารชุนสร้างจตุกโกฏิขึ้นมาไม่ได้มีจุดประสงค์ที่จะพิสูจน์ทรรศนของตนเอง ดังข้อความว่า
"ถ้าข้าพเจ้าสร้างสมมติฐาน(หรือบทตั้ง)ขึ้นมา พวกคุณอาจจะพบความบก พร่องเกี่ยวกับสมมติฐานนั้นได้ เนื่องจากข้าพเจ้าไม่มีสมมติฐานที่จะสร้าง ปัญหาที่จะพิสูจน์ว่ามันจริงหรือไม่จริง จึงไม่เกิดขึ้น"
นาคารชุนถือคติว่า “เมื่อไม่มีแผลบนฝ่ามือ ยาพิษก็ไม่สามารถซึมซาบเข้าไปได้” และท่านได้นำวิภาษวิธีแบบจตุกโกฏิไปใช้ตอบโต้คน ๒ พวก คือ (๑)พวกยึดถือคัมภีร์อย่างเคร่งครัด และมีศรัทธาโดยไม่ต้องพิสูจน์-Dogmatist=พวกสิทธันตนิยม (๒)พวกเหตุผลนิยม พยายามอธิบายธรรมชาติโดยกระบวนการแห่งเหตุผล-Rationalist
โรมุลุสและแรมุส

โรมุลุส (771 ปีก่อนคริสต์ศักราช - 717 ปีก่อนคริสต์ศักราช) และ แรมุส (771 ปีก่อนคริสต์ศักราช - 753 ปีก่อนคริสต์ศักราช) เป็นบุคคลในเรื่องปรัมปราเกี่ยวกับการก่อตั้งกรุงโรม ทั้งสองเป็นบุตรชายฝาแฝดของเรอา ซิลวิอา นักบวชหญิงพรหมจรรย์ กับมาร์ส เทพเจ้าแห่งสงคราม
ตำนานการก่อตั้งกรุงโรมปรากฏอยู่ในบันทึกของพลูทาร์ก นักปราชญ์กรีก และลิวี นักประวัติศาสตร์ชาวโรมัน โดยตำนานกล่าวว่า โรมุลุสและแรมุสถูกทิ้งไว้ริมแม่น้ำไทเบอร์มาตั้งแต่แบเบาะ และเติบโตขึ้นจากการเลี้ยงดูของหมาป่า เมื่ออายุ 18 ปี โรมุลุสและแรมุสออกเดินทางจากหมู่บ้านเพื่อไปตั้งหมู่บ้านใหม่ หมู่บ้านของโรมุลุสชื่อ "โรม" หมู่บ้านของแรมุสชื่อ "รีมอเรีย" (ปัจจุบัน ไม่มีผู้ใดทราบตำแหน่งที่แน่นอนของหมู่บ้านนี้แล้ว) ต่อมาทั้งคู่เกิดขัดแย้งกันและได้ประลองกำลังกันเมื่อวันที่ 21 เมษายน 753 ปีก่อนคริสต์ศักราช และแรมุสเสียชีวิตในการประลองครั้งนั้น ต่อมาโรมุลุสได้เป็นกษัตริย์องค์แรกของโรม
โรมุลุสปกครองกรุงโรมอยู่เป็นเวลา 38 ปี และหายสาบสูญไปหลังจากเกิดพายุอย่างกะทันหัน ตำนานกล่าวว่า โรมุลุสไปเกิดใหม่บนสวรรค์ในนามของ "กวิรีนุส" (Qvirinvs)
เชิงอรรถ.
<templatestyles src="Reflist/styles.css" />
โรงพยาบาลกรุงเทพคริสเตียน

โรงพยาบาลกรุงเทพคริสเตียน เป็นโรงพยาบาลเอกชน ตั้งอยู่ริมถนนสีลม แขวงสุริยวงศ์ เขตบางรัก กรุงเทพมหานคร
ประวัติ.
เมื่อปี พ.ศ. 2403 ที่มีการก่อตั้งมิชชันนารี คณะเพรสไบทีเรียนมิชชั่นขึ้นในกรุงเทพฯ โดยงานทางการแพทย์ของมิชชันนารี เริ่มมีโรงพยาบาลที่ดำเนินงานอยู่ภายใต้มูลนิธิเป็นแห่งแรกในช่วงสงครามโลกครั้งที่สอง เมื่อคณะอเมริกันเพรสไบทีเรียนมิชชั่น ร่วมกับสภาคริสตจักรในประเทศไทย จัดซื้อที่ดินบนถนนสีลม มีเนื้อที่ประมาณ 11 ไร่ พร้อมอาคารไม้หลังเก่าที่ปลูกสร้างอยู่เดิม และดัดแปลงเป็นโรงพยาบาล เปิดให้รักษาพยาบาล ในชื่อ “โรงพยาบาลกรุงเทพคริสเตียน” โดยมีพิธีเปิดอย่างเป็นทางการ เมื่อวันที่ 3 ธันวาคม พ.ศ. 2492 
การดำเนินกิจการของโรงพยาบาลกรุงเทพคริสเตียน ในช่วง 4-5 ปีแรกประสบความสำเร็จเป็นอย่างดี มีผู้ป่วยมาใช้บริการเพิ่มมากขึ้นอย่างต่อเนื่อง จนต้องขยับขยายพื้นที่ โดยดำเนินการก่อสร้างอาคารคอนกรีต 3 ชั้นขึ้นหลังหนึ่ง เพื่อเปิดเป็นแผนกรับผู้ป่วยนอก แผนกธุรการ แผนกทันตกรรม แผนกชันสูตรโรค ห้องนมัสการ และแผนกเภสัชกรรม และในปี พ.ศ. 2503 โรงพยาบาลรับเงินบริจาคของคุณหญิงเมธาธิบดี จึงก่อสร้างอาคารศัลยกรรมเพิ่มขึ้นอีกหลังหนึ่ง โดยสมเด็จพระศรีนครินทราบรมราชชนนี ทรงพระกรุณาเสด็จฯ ทรงเปิดอาคารอย่างเป็นทางการ เมื่อวันที่ 27 มกราคม พ.ศ. 2504
ด้วยจำนวนคนไข้เพิ่มมากขึ้นเป็นลำดับ อีกทั้งอาคารหลังเก่า ที่ดัดแปลงเริ่มไม่เหมาะสม ทางโรงพยาบาลจึงดำเนิน โครงการก่อสร้าง “อาคารประสงค์ชัยรัตน์” ซึ่งเป็นอาคารหลังใหม่ ที่มีขนาดใหญ่และทันสมัยกว่า มีการหาเงินทุนที่ใช้ในการก่อสร้าง โดยการจัดฉายภาพยนตร์ รอบปฐมทัศน์เรื่อง "80 วันรอบโลก" ซึ่งได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ทอดพระเนตรภาพยนตร์ในรอบนี้ และยังพระราชทาน พระราชทรัพย์ส่วนพระองค์ สมทบทุนการก่อสร้างอาคารคนไข้ภายใน และทรงพระกรุณา เสด็จฯ เปิดอาคารเมื่อวันที่ 10 พฤศจิกายน พ.ศ. 2508
โรงพยาบาลก่อสร้างอาคารหอพัก 9 ชั้นขึ้น ในปี พ.ศ. 2513 เพื่อเป็นที่พักของแพทย์ พยาบาล และเจ้าหน้าที่ ชั้นล่างเป็นห้องอาหารและห้องครัวที่ทันสมัย และต่อมา ก่อสร้างอาคารสำนักงานสูง 15 ชั้นขึ้นทางด้านถนนสุรวงศ์ ในนาม “อาคารมูลนิธิแห่งสภาคริสตจักรในประเทศไทย (อาคาร ซีซีที.)” เพื่อเป็นเกียรติแก่ สภาคริสตจักรในประเทศไทย โดยเปิดให้สำนักงานต่าง ๆ เช่า และมีอาคารจอดรถสูง 10 ชั้น โดยได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นประธานเปิดอาคารเมื่อวันที่ 3 สิงหาคม พ.ศ. 2530
บริการ.
บริการที่ทางโรงพยาบาลเปิดให้บริการ มีดังนี้
อี.อาร์.เอ. รอมิวลุส

รอมิวลุส (Romulus) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R2B ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2478 ถึง พ.ศ. 2482 เป็นคู่แฝดกับรถ รีมุส ซึ่งเป็นรถรุ่นเดียวกัน เหมือนกันทุกประการ เป็นรถ อี.อาร์.เอ. หนึ่งในสามคันในสังกัด คอกหนูขาว (White Mouse team) รถอีกคันหนึ่งคือ หนุมาน
รถคันนี้เป็นรถแข่งที่พระเจ้าวรวงศ์เธอ พระองค์เจ้าจุลจักรพงษ์ ทรงสั่งซื้อเป็นของขวัญให้แก่พระองค์เจ้าพีรพงศ์ภาณุเดช มีกำหนดส่งในวันที่ 15 กรกฎาคม พ.ศ. 2478 ตรงกับวันคล้ายวันประสูติครบรอบ 21 ปี ในราคา 1,800 ปอนด์ ใช้เครื่องยนต์ขนาด 1,500 ซีซี 6 สูบ โอเวอร์เฮดวาล์ว ใช้ซุปเปอร์ชาร์จแบบเมเรย์ เจมิสัน เกียร์เดินหน้า 4 เกียร์ 
รถคันนี้พ่นสีฟ้าที่สั่งทำเป็นพิเศษ ตามสีของเสื้อคนขี่ม้าแข่งของสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ซึ่งเป็นสีที่พระเจ้าวรวงศ์เธอ พระองค์เจ้าจุลจักรพงษ์ ชื่นชอบเป็นพิเศษ ในครั้งนั้นพระองค์เจ้าจุลจักรพงษ์ ทรงหาตัวอย่างสีอย่างที่ต้องการให้กับบริษัทรถไม่ได้ บังเอิญวันหนึ่งได้ทรงพบกับนางสาวบาร์บารา กรุต (Barbara Grut) เพื่อนเก่าชาวสแกนดิเนเวีย และไปรับประทานอาหารค่ำกัน วันนั้นนางสาวบาร์บารา สวมชุดราตรีซึ่งมีสีฟ้าตรงกับที่ทรงต้องการ จึงทรงขอผ้าชิ้นเล็กๆ จากชุดนั้นมาเป็นตัวอย่างให้กับบริษัทผลิตรถ ทรงพ่นสีรถทุกคันด้วยสีนี้ ซึ่งต่อมาเป็นที่รู้จักกันดีว่า สีฟ้าพีระ (Bira Blue) 
พระวรวงศ์เธอ พระองค์เจ้าพีรพงศ์ภาณุเดช ทรงขับรถรถ อี.อาร์.เอ. คันนี้แข่งขันเป็นครั้งแรกเมื่อวันที่ 20 กรกฎาคม พ.ศ. 2478 ใน Dieppe Grand Prix ที่ ประเทศฝรั่งเศส ได้ที่สอง ซึ่งความจริงแล้วหากไม่เสียเวลาในการเปลี่ยนหัวเทียน ถึง 2 นาที เนื่องจากไม่มีช่างผู้ชำนาญ ก็อาจทรงชนะเลิศตั้งแต่การแข่งครั้งแรก 
พระเจ้าวรวงศ์เธอ พระองค์เจ้าจุลจักรพงษ์ ทรงซื้อรถรุ่นเดียวกันอีกคันหนึ่ง เพื่อสลับใช้งานกัน โดยได้รับมอบในเดือนมีนาคม พ.ศ. 2479 และทรงตั้งชื่อรถคันแรกว่า รอมิวลุส และคันหลังว่า รีมุส ตามชื่อของ รอมิวลุส และรีมุส เทพเจ้าโรมันฝาแฝด ผู้ก่อตั้งกรุงโรม
พระวรวงศ์เธอ พระองค์เจ้าพีรพงศ์ภาณุเดช ทรงขับรถรอมิวลุส เข้าแข่งขันทั้งสิ้น 35 รายการ (28 รายการ ในชื่อ รอมิวลุส) ได้รางวัลชนะเลิศ 9 รายการ ที่สอง 9 รายการ ที่สาม 7 รายการ และได้นำมาจัดแข่งประลองความเร็ว บนถนนราชดำเนิน เมื่อวันที่ 5 ธันวาคม พ.ศ. 2480 
รถรอมิวลุสอยู่ในการครอบครองของ หม่อมราชวงศ์นริศรา จักรพงษ์ ตั้งแต่ปี พ.ศ. 2514 ปัจจุบันได้เปลี่ยนมือเป็นกรรมสิทธิ์ของ Gregory Whitten ชาวอเมริกัน และจะได้รับการปรับปรุงสภาพเครื่องยนต์ใหม่ให้อยู่ในสภาพสมบูรณ์
อี.อาร์.เอ. รีมุส

รีมุส (Remus) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R5B ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2479 เป็นคู่แฝดกับรถ รอมิวลุส รหัส R2B เป็นรถ อี.อาร์.เอ. คันที่สองในสังกัด คอกหนูขาว (White Mouse team) ตั้งชื่อตามชื่อของ รอมิวลุส และรีมุส เทพเจ้าโรมันฝาแฝด ผู้ก่อตั้งกรุงโรม
รถคันนี้ใช้เครื่องยนต์ขนาด 1,500 ซีซี 6 สูบ โอเวอร์เฮดวาล์ว ใช้ซุปเปอร์ชาร์จแบบเมเรย์ เจมิสัน เกียร์เดินหน้า 4 เกียร์ ส่งมอบเมื่อเดือนมีนาคม พ.ศ. 2479 พ่นสีฟ้าพีระเช่นเดียวกับ รอมิวลุส แต่พ่นสีวงล้อเป็นสีเหลือง ตามสีสัญลักษณ์ของราชยานยนต์สมาคมแห่งสยาม ที่เพิ่งได้รับการรับรองในปีนั้น
พระวรวงศ์เธอ พระองค์เจ้าพีรพงศ์ภาณุเดช ทรงขับรถรีมุส เข้าแข่งขันทั้งสิ้น 8 รายการ ได้รางวัลชนะเลิศ 1 รายการ ที่สอง 1 รายการ ที่สาม 3 รายการ ต่อมาพระเจ้าวรวงศ์เธอ พระองค์เจ้าจุลจักรพงษ์ ทรงขายต่อให้กับ โทนี โรลท์ ในปี พ.ศ. 2481 และซื้อรถคันใหม่ หนุมาน รหัส R12B/C ขนาดเครื่องยนต์ 1,500 ซีซี มาใช้งานแทน
ปัจจุบัน รถรีมุสอยู่ในการครอบครองของ Ludovic Lindsay ชาวอังกฤษ
อี.อาร์.เอ. หนุมาน

หนุมาน (Hanuman) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R12B/C ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2481 เป็นรถ อี.อาร์.เอ. คันที่สามในสังกัด คอกหนูขาว (White Mouse team) ต่อจาก รอมิวลุส และ รีมุส
รถคันนี้ สร้างขึ้นในปี พ.ศ. 2479 เดิมมีรหัส R12B ใช้เครื่องยนต์ขนาด 2,000 ซีซี ต่อมาได้เปลี่ยนเครื่องยนต์ใหม่เป็น 1,500 ซีซี ในปี พ.ศ. 2480 พระเจ้าวรวงศ์เธอ พระองค์เจ้าจุลจักรพงษ์ ทรงซื้อมาในปี พ.ศ. 2481 เพื่อทดแทน อี.อาร์.เอ. รีมุส ที่ขายออกไป โดยพ่นตัวถังเป็นสีฟ้าพีระ วงล้อและชาสซีเป็นสีเหลือง ตามสีสัญลักษณ์ของราชยานยนต์สมาคมแห่งสยาม 
พระวรวงศ์เธอ พระองค์เจ้าพีรพงศ์ภาณุเดช ทรงขับรถรีมุส เข้าแข่งขันทั้งสิ้น 7 รายการ ได้รางวัลชนะเลิศ 4 รายการ ที่สอง 1 รายการ 
ต่อมารถคันนี้เกิดอุบัติเหตุเสียหายหนัก จนต้องปรับปรุงใหม่ทั้งคันโดยใช้อะไหล่จากรถคันอื่น และมีการเปลี่ยนมืออีกหลายครั้ง ได้ร่วมแข่งขัน กรุงเทพกรังด์ปรีซ์ 2531 โดยบิล มอร์ริส
รายชื่อตอนในจัสติสลีก

ปัจจุบัน จัสติสลีก รวมถึง จัสติสลีค อันลิมิเต็ด ได้ออกอากาศในอเมริกาไปแล้วทั้งหมดรวมแล้ว 5 ฤดูกาล ตั้งแต่ พ.ศ. 2544 - พ.ศ. 2549
ในสองฤดูกาลแรก ของ จัสติสลีก จะนำเสนอในลักษณะที่เป็นตอนยาว 2 ตอนจบ เป็นส่วนใหญ่ (เฉพาะ "Secret Origins" ซึ่งเป็นบทแรกของซีรีส์นี้ และ "The Savage Time" กับ "Starcrossed" ที่เป็นบทสุดท้ายของ ฤดูกาลที่1 และ2 เท่านั้นที่ มี 3 ตอนจบ ส่วนตอนที่มีตอนเดียวจบมีตอนเดียว คือ "Comfort and Joy")
ส่วนตั้งแต่ฤดูกาลที่ 3 ลงไป จัสติสลีก มีการเปลี่ยนแปลงครั้งใหญ่ ในด้านเนื้อเรื่องมีการเพิ่มซูเปอร์ฮีโร่อีกหลายคนเข้ามาในทีม และการนำเสนอนั้นเป็นการนำเสนอแบบจบในตอนทั้งสิ้น โดยได้ทำการเปลี่ยนชื่อเป็น "จัสติสลีค อันลิมิเต็ด" และดำเนินเรื่องไปอีก 3 ฤดูกาล
จัสติสลีก.
ฤดูกาลที่ 1.
(ฉายครั้งแรกในอเมริกา เมื่อ พ.ศ. 2544-2545)
โจงั่ง

โจงั่ง มีชื่อในภาษาจีนกลางว่า เฉา อ๋าง (ป. ค.ศ. 177 – กุมภาพันธ์หรือมีนาคม ค.ศ. 197) ชื่อรอง จื่อซิว  เป็นบุตรชายคนโตของโจโฉขุนศึกผู้ขึ้นมามีอำนาจในช่วงปลายราชวงศ์ฮั่นและวางรากฐานให้กับรัฐวุยก๊กในยุคสามก๊กของจีน โจงั่งถูกสังหารในยุทธการที่อ้วนเซียในปี ค.ศ. 197
ประวัติ.
โจงั่งเป็นบุตรชายคนแรกของโจโฉกับเล่าซี (劉氏 "หลิวชื่อ" หรือ 劉夫人 "หลิวฟูเหริน") ผู้เป็นอนุภรรยา เล่าซียังให้กำเนิดบุตรชายของโจโฉอีกคนคือเฉา ชั่ว (曹鑠) และบุตรสาวคือเจ้าหญิงใหญ่ชิงเหอ (清河長公主 "ชิงเหอจ่างกงจู่") อย่างไรก็ตาม เนื่องจากเล่าซีเสียชีวิตก่อนเวลาอันควร โจงั่งจึงได้รับการเลี้ยงดูจากติงฟูเหริน (丁夫人) ภรรยาหลวงคนแรกของของโจโฉที่ปฏิบัติต่อโจงั่งเหมือนเป็นบุตรชายของตนเอง
ไม่มีบันทึกเกี่ยวประวัติช่วงต้นของโจงั่งในประวัติศาสตร์ นอกเหนือจากเรื่องที่โจงั่งได้รับการเสนอชื่อให้เป็น"เซี่ยวเหลียน" (孝廉; ผู้ได้รับเลือกเข้ารับราชการพลเรือน) ขณะเข้าสู่วัยผู้ใหญ่ (ประมาณ 19 ปี) ในเดือนกุมภาพันธ์หรือมีนาคม ค.ศ. 197 โจงั่งติดตามบิดาในการศึกที่รบกับเตียวสิ้วในอ้วนเซีย (宛 "หว่าน" หรือ 宛城 "หว่านเฉิง"; ในปัจจุบันคือเขตหว่านเฉิง นครหนานหยาง มณฑลเหอหนาน) เตียวสิ้วยอมจำนนในตอนแรก แต่กลับก่อกบฏในภายหลัง โดยเปิดฉากการโจมตีโจโฉโดยฉับพลันและทำให้โจโฉไม่ทันตั้งตน โจโฉได้รับบาดเจ็บที่แขนข้างขวาเพราะถูกยิงด้วยเกาทัณฑ์ระหว่างการรบ ในขณะที่ม้าเจฺว๋อิ่ง (絕影) ที่โจโฉขี่ถูกเกาทัณฑ์ยิงที่คอและขา โจงั่งไม่สามารถขึ้นบนหลังม้าได้จึงมอบม้าของตนให้บิดาขี่ โจโฉจึงหนีออกจากอ้วนเซียได้ ส่วนโจงั่งเสียชีวิตในที่รบในเวลาต่อมา
เหตุการณ์ในภายหลังและการสืบเชื้อสาย.
ติงฟูเหรินร้องไห้อยู่บ่อยครั้งให้กับการเสียชีวิตของโจงั่งและกล่าวหาโจโฉว่าเป็นต้นเหตุทำให้โจงั่งถูกสังหาร โจโฉโกรธมากและส่งติงฟูเหรินกลับไปอยู่กับครอบครัวเดิมด้วยหวังว่าติงฟูเหรินจะเปลี่ยนความคิดได้ เมื่อโจโฉไปพบติงฟูเหรินเมื่อราวปี ค.ศ. 200 ติงฟูเหรินปฏิเสธที่จะสนทนากับโจโฉ ทั้งสองจึงหย่าร้างกันอย่างเป็นทางการ หลังการเสียชีวิตของติงฟูเหริน โจโฉมักกังวลว่าตนจะพบหน้าวิญญาณของโจงั่งได้อย่างไรหากวิญญาณของโจงั่งถามถึงติงฟูเหริน
ในปี ค.ศ. 221 หลังโจผี (บุตรชายอีกคนของโจโฉ) โค่นล้มราชวงศ์ฮั่นและก่อตั้งรัฐวุยก๊ก (ซึ่งถือเป็นจุดเริ่มต้นของยุคสามก๊ก) พระองค์ทรงแต่งตั้งโจงั่งย้อนหลังให้มีสมัญญามนาม "เฟิงเต้ากง" (豐悼公) สามปีต่อมา โจงั่งได้รับการเลื่อนสถานะเป็นอ๋อง โดยมีสมัญญานามว่า "อ๋องเต้าแห่งเฟิง" (豐悼王 "เฟิงเต้าหวาง") ในปี ค.ศ. 229 ในรัชสมัยของโจยอยพระโอรสของโจผี สมัญญานามของโจงั่งเปลี่ยนเป็น "อ๋องหมิ่นแห่งเฟิง" (豐愍王 "เฟิงหมิ่นหวาง")
โจงั่งไม่มีบุตรชายเป็นผู้สืบเชื้อสายหลังโจงั่งเสียชีวิต อย่างไรก็ตาม ในปี ค.ศ. 222 เฉา หว่าน (曹琬) บุตรชายของเฉา จฺวิน (曹均) ที่เป็นพี่น้องต่างมารดาของโจงั่งได้รับการตั้งให้เป็นทายาทของโจงั่ง และได้รับการแต่งตั้งให้มีฐานันดรศักดิ์จงตูกง (中都公) ต่อมาในปีเดียวกัน เฉา หว่านได้รับการตั้งให้มีฐานันดรศักดิ์จ๋างจื่อกง (長子公) ในปี ค.ศ. 254 ในรัชสมัยของโจฮอง เฉา หว่านได้เลื่อนขึ้นเป็น "อ๋องแห่งเฟิง" (豐王 "เฟิงหวาง") และได้รับเขตศักดินา "เฟิง" ตามสมัญญานามของโจงั่ง จำนวนศักดินาเพิ่มขึ้นในช่วงรัชสมัยของโจมอและโจฮวนจนถึงมาถึง 2,700 ครัวเรือน หลังเฉา หว่านสิ้นพระชนม์ ได้รับสมัญญานามว่า "อ๋องกงแห่งเฟิง" (豐恭王 "เฟิงกงหวาง") เฉา เหลียน (曹廉) โอรสของเฉา หว่าได้สืบเชื้อสายต่อมา
มีการค้นพบหลุมศพแห่งหนึ่งที่สุสานโจโฉในอำเภออานหยาง ซึ่งในหลุมศพมีเสื้อผ้าแต่ไม่มีศพมนุษย์ เสื้อผ้านี้อาจเป็นของโจงั่ง เพราะศพของโจงั่งไม่เคยถูกค้นพบ
เฉลิมพล ทิฆัมพรธีรวงศ์

เฉลิมพล ทิฆัมพรธีรวงศ์ (เกิด 13 มิถุนายน พ.ศ. 2532) ชื่อเล่น แจ๊ค เป็นนักแสดงและพิธีกรชาวไทย มีผลงานที่สร้างชื่อเสียงครั้งแรกจากภาพยนตร์เรื่อง "แฟนฉัน" โดยก่อนหน้านั้นเคยมีผลงานแสดงภาพยนตร์สั้นมาก่อน เรื่อง "ทำไมต้องเป็นตลก" (2544) ซึ่งกำกับโดย บอล-วิทยา ทองอยู่ยง และอยู่ละแวกบ้านเดียวกัน พอมีการเขียนบทภาพยนตร์เรื่อง "แฟนฉัน" จึงได้มีการใส่ตัวละคร "แจ๊ค" ซึ่งเขียนขึ้นสำหรับ แจ๊ค โดยเฉพาะ
และจากภาพยนตร์นี้เองทำให้แจ๊คได้รับรางวัลสุพรรณหงส์ และรางวัลชมรมวิจารณ์บันเทิง สาขานักแสดงสมทบชายยอดเยี่ยม แจ๊คยังมีผลงานภาพยนตร์ต่อมาอีกหลายเรื่อง ไม่ว่าจะเป็น "เด็กเดน, วาไรตี้ผีฉลุย, ข้าวเหนียวหมูปิ้ง, สายลับจับบ้านเล็ก" และ "เฟรนด์ชิพ เธอกับฉัน"
ประวัติ.
เฉลิมพล ทิฆัมพรธีรวงศ์ เกิดเมื่อวันที่ 13 มิถุนายน พ.ศ. 2532 ที่อำเภอมวกเหล็ก จังหวัดสระบุรี
โดยชีวิตส่วนตัว เฉลิมพล แต่งงานกับ ใบหม่อน กิตติยา จิตรภักดี เมื่อวันที่ 14 กุมภาพันธ์ พ.ศ. 2567 
มีบุตรชายด้วยกัน 1 คน ชื่อ น้องคากิ หรือ ด.ช. กฤตพล ทิฆัมพรธีรวงศ์ เกิดเมื่อวันที่ 28 กรกฎาคม พ.ศ. 2567
ผลงาน.
พิธีกร.
 โทรทัศน์ 
 ออนไลน์ 
รางวัล.
รางวัลผู้แสดงสมทบชายยอดเยี่ยม จาก ภาพยนตร์เรื่อง แฟนฉัน
รางวัลนักแสดงชายยอดเยี่ยม จาก ภาพยนตร์เรื่อง แฟนฉัน
จังหวัดพระตะบอง (ประเทศไทย)

จังหวัดพระตะบอง เป็นจังหวัดหนึ่งของประเทศไทยตั้งแต่ปลายคริสต์ศตวรรษที่ 18 จนกระทั่งเสียให้กับอินโดจีนของฝรั่งเศสใน พ.ศ. 2450 และอีกครั้งระหว่าง พ.ศ. 2484–2489 หลังจากที่ไทยยึดคืนมาได้ในช่วงการยึดครองกัมพูชาของญี่ปุ่นในสงครามโลกครั้งที่ 2 จังหวัดได้ถูกยุบและกลับไปเป็นของกัมพูชาในปี ค.ศ. 1946 พื้นที่ปัจจุบันอยู่ในจังหวัดพระตะบอง ประเทศกัมพูชา
ประวัติศาสตร์.
แม้ว่าสยามจะบุกเข้าพื้นที่นี้ในตอนต้นของคริสต์ศตวรรษที่ 15 แต่สยามก็ได้เพิ่งตั้งเป็นเขตการปกครองอย่างเป็นทางการในช่วงปลายคริสต์ศตวรรษที่ 18 ในตอนต้นของอาณาจักรรัตนโกสินทร์เรียกว่ากัมพูชาในหรือเขมรใน เจ้าพระยาอภัยภูเบศร์ (แบน อภัยวงศ์) ต้นตระกูลอภัยวงศ์ได้รับแต่งตั้งให้เป็นเจ้าเมือง ตระกูลของท่านได้ปกครองพระตะบองต่อมาอีก 5 ชั่วอายุคน จนถึง พ.ศ. 2450 ในปีนั้น พระตะบองพร้อมกับเสียมราฐและศรีโสภณเสียให้กับอินโดจีนของฝรั่งเศสเพื่อแลกกับเมืองตราดและเมืองด่านซ้ายตามสนธิสัญญาฝรั่งเศส-สยามที่ลงนามเมื่อวันที่ 23 มีนาคม พ.ศ. 2450
ใน พ.ศ. 2484 ด้วยความช่วยเหลือจากญี่ปุ่นซึ่งเป็นพันธมิตร ไทยได้ยึดคืนพื้นที่ที่เสียให้แก่ฝรั่งเศสใน พ.ศ. 2450 พื้นที่ในกัมพูชาได้รวมเข้ากับประเทศไทยอีกครั้งเมื่อวันที่ 23 กรกฎาคม พ.ศ. 2484 แบ่งเป็น 3 จังหวัดคือ จังหวัดพระตะบอง (มีอาณาเขตใหม่ตรงกับจังหวัดพระตะบองของกัมพูชา) จังหวัดนครจำปาศักดิ์ และจังหวัดพิบูลสงคราม (ตรงกับจังหวัดเสียมราฐของกัมพูชา)
ประเทศไทยถูกบีบให้ต้องเสียดินแดนอีกครั้งใน พ.ศ. 2489 หลังสงครามโลกครั้งที่ 2 สิ้นสุดลง เพื่อเป็นเงื่อนไขในการเข้าเป็นสมาชิกสหประชาชาติของไทย
รายนามข้าหลวงประจำจังหวัด.
หมายเหตุ: ตำแหน่งข้าหลวงจังหวัด มีฐานะเทียบเท่าผู้ว่าราชการจังหวัดในปัจจุบัน
การแบ่งเขตการปกครอง.
3 อำเภอเดิมของกัมพูชาเดิมถูกเปลี่ยนชื่อเพื่อเป็นเกียรติแก่นายทหารซึ่งเป็นผู้บัญชาการ 3 เหล่าทัพของกองทัพไทยในกรณีพิพาทอินโดจีน
วันที่ 23 ธันวาคม พ.ศ. 2484 ศรีโสภณและสินธุสงครามชัยย้ายไปขึ้นกับจังหวัดพิบูลสงคราม
วันที่ 3 พฤศจิกายน พ.ศ. 2485 เมืองพระตะบองได้รับการจัดตั้งเป็นเทศบาลเมือง
เมื่อวันที่ 17 กันยายน พ.ศ. 2486 เนื่องจากอำเภอพรหมโยธีมีขนาดเล็ก อำเภอพรหมโยธีจึงถูกลดฐานะเป็นกิ่งอำเภอและเปลี่ยนชื่อเป็นปากแพรก พร้อมกันนั้นได้รวม 4 ตำบลจากอำเภอมงคลบุรีขึ้นเป็นอำเภอพรหมโยธีใหม่
เล็ตส์ทอล์กอะเบาต์เลิฟ / ฟอลลิงอินทูยู / อะนิวเดย์แฮสคัม

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เล็ตส์ทอล์กอะเบาต์เลิฟ / ฟอลลิงอินทูยู / อะนิวเดย์แฮสคัม  คือกล่องซีดี 3 ซีดีจาก 3 อัลบั้มในรูปบ็อกเซตของเซลีน ดิออน นักร้องสาวชาวแคนาดา วางจำหน่ายเมื่อวันที่ 12 พฤศจิกายน พ.ศ. 2550
ข้อมูลอัลบั้ม.
บ็อกเซ็ตนี้รวบรวมซีดีเพลงจากอัลบั้มที่ขายดีตลอดกาล อย่าง "เล็ตส์ทอล์กอะเบาต์เลิฟ", "ฟอลลิงอินทูยู" และ "อะนิวเดย์แฮสคัม" ในรูปแบบพิเศษ มีบุ๊กเล็กรวม 16 หน้าประกอบภายในกล่อง และทั้งหมดนี้เป็นรายชื่อเพลงที่จำหน่ายในสหรัฐอเมริกาทั้งหมด (บางอัลบั้มมีรายชื่อเพลงที่ขายในแต่ละท้องถิ่นต่างกัน) 
ความสำเร็จ.
อัลบั้มนี้เข้าชาร์ตในแคนาดา และเบลเยี่ยมในปี พ.ศ. 2550 เนื่องมาจากความสำเร็จในอัลบั้ม "เทกกิงแชนเซส" และในเดือนพฤษภาคม พ.ศ. 2551 เข้าสู่ชาร์ตในสหราชอาณาจักร และสวีเดน เนื่องมาจากการจัด"คอนเสิร์ตทัวร์เทกกิงแชนเซส" และผลจากความสำเร็จในชาร์ตสวีเดนอย่างสูง ทำให้อัลบั้มนี้ขึ้นสู่ชาร์ตของยุโรปอีกด้วย 
ในสวีเดน อันดับสูงสุดคืออันดับที่ 3 และได้รับรองสถานโกลด์ สำหรับยอดขายกว่า 2 แสนแผ่น ซึ่งเป็นปรากฏการณ์ที่ยากสำหรับการนำอัลบั้มเก่ามาออกขายใหม่อีกครั้ง
วิทยาลัยการออกแบบ มหาวิทยาลัยรังสิต

วิทยาลัยการออกแบบ มหาวิทยาลัยรังสิต เดิมคือ ถือกำเนิดในวันที่ 20 สิงหาคม พ.ศ. 2561 ในปีพ.ศ. 2568 มีรองศาสตราจารย์ พิศประไพ สาระศาลินเป็นคณบดีกิตติคุณ ผู้ช่วยศาสตราจารย์ ดร.สิรดา ไวยาวัจมัย เป็นคณบดี
เดิมคือ คณะศิลปกรรม ก่อตั้งขึ้นในปีการศึกษา 2530 จัดเป็นคณะลำดับที่ 6 ของมหาวิทยาลัยรังสิต ต่อมา จึงเปลี่ยนชื่อคณะเป็นเป็นคณะศิลปะและการออกแบบ จัดการเรียนการสอนในระดับปริญญาตรี 6 สาขาวิชา ได้แก่ สาขาวิชาศิลปภาพถ่าย สาขาวิชาออกแบบภายใน สาขาวิชาออกแบบนิเทศศิลป์ สาขาวิชาออกแบบผลิตภัณฑ์อุตสาหกรรม สาขาวิชาคอมพิวเตอร์อาร์ต และสาขาวิชาแฟชั่นดีไซน์
ประวัติ.
ปีพุทธศักราช 2530 ดร.อาทิตย์ อุไรรัตน์ ได้เล็งเห็นความสำคัญและคุณค่าของงานศิลปะ จึงมีความประสงค์จะจัดตั้งคณะศิลปกรรมขึ้น ในมหาวิทยาลัยรังสิต เพื่อรองรับนักศึกษาที่มีความสนใจในการเรียนศิลปะและเพื่อสนับสนุนส่งเสริม การศึกษา ของชาติ อีกแนวทางหนึ่งนอกเหนือจากสถาบันต่าง ๆ ของรัฐที่มีอยู่แล้ว จึงมอบหมายให้อาจารย์บัณจบ พลาวงศ์ จัดทำหลักสูตรคณะศิลปกรรมขึ้น ในมหาวิทยาลัยรังสิต อาจารย์บัณจบ จึงได้ติดต่อเชิญ คณาจารย์ผู้ทรงคุณวุฒิ จากสถาบันต่าง ๆคือ คณะจิตรกรรม ประติมากรรม และภาพพิมพ์ มหาวิทยาลัยศิลปากร , ภาควิชาศิลปศึกษา คณะครุศาสตร์ จุฬาลงกรณ์มหาวิทยาลัย และจาก สถาบันเทคโนโลยีราชมงคล วิทยาเขตเพาะช่าง เข้าร่วมประชุมพิจารณาหลักสูตร
คณะศิลปกรรม (Faculty of Fine & Applied Arts) ซึ่งประกอบด้วย 2 ภาควิชา คือ
1. ภาควิชาวิจิตรศิลป์ (Fine Art)
2. ภาควิชาประยุกต์ศิลป์ (Applied Art)
โดยแบ่งเป็น 8 สาขาวิชา คือ จิตรกรรม ประติมากรรม ศิลปภาพพิมพ์ ภาพถ่าย ออกแบบตกแต่งภายใน ออกแบบนิเทศศิลป์ ออกแบบผลิตภัณฑ์ และเครื่อง
เคลือบดินเผา
ทบวงมหาวิทยาลัยพิจารณาอนุมัติให้เปิดการเรียน การสอนได้ตังแต่ปีการศึกษา 2530 เป็นต้นมา ต่อมามหาวิทยาลัยรังสิตได้แต่งตั้งให้ อาจารย์บัณจบ พลาวงศ์ ดำรงตำแหน่งคณบดีกิตติคุณ อาจารย์อำนวยวุฒิ สาระศาลิน ดำรงตำแหน่งเป็น คณบดี จนถึงปัจจุบันปีการศึกษา 2550 มหาวิทยาลัยรังสิต
ได้เปลี่ยนชื่อคณะศิลปกรรม (เดิม) เป็น คณะศิลปะและการออกแบบ เพื่อให้สอดคล้องกับสาขาวิชาที่มีการเรียนการสอนในปัจจุบัน ซึ่งได้มีการปรับปรุงหลักสูตรและเปิดสาขาใหม่ๆขึ้นเพื่อให้มีความทันสมัย ในองค์ความรู้ใหม่ที่เพิ่มขึ้น
หลักสูตร.
เปิดหลักสูตร พ.ศ. 2544 เป็นแห่งแรกของไทยที่เน้นการเรียนการสอนด้านการออกแบบแฟชั่นและธุรกิจแฟชั่น
เปิดหลักสูตร พ.ศ. 2550 เป็นสถาบันระดับอุดมศึกษาของในภูมิภาคเอเชียอาร์คเนย์เป็นแห่งแรกที่เปิดหลักสูตรด้านสาขาวิชาคอมพิวเตอร์อาร์ต ในระดับปริญญาโท โดยร่วมมือทางการศึกษากับ บริษัทบ้านอิทธิฤทธิ์
สามก๊ก ขุนศึกเลือดมังกร

สามก๊ก ขุนศึกเลือดมังกร  ภาพยนตร์จีนอิงประวัติศาสตร์ สร้างจากวรรณกรรมชิ้นเอกของจีนเรื่อง "สามก๊ก" นำแสดงโดย หลิวเต๋อหัว, แม็กกี้ คิว, หงจินเป่า, แวนเนส วู, แอนดี้ อัง, ตี้หลุง กำกับการแสดงโดย แดเนียล ลี ความยาว 102 นาที ออกฉายเมื่อวันที่ 3 เมษายน พ.ศ. 2551 (ค.ศ. 2008) ในประเทศไทยฉายวันที่ 24 เมษายน พ.ศ. 2551
เรื่องย่อ.
จูล่ง (หลิวเต๋อหัว) วีรบุรุษขุนศึกจากเมืองเสียงสาน ผู้ต่อสู้เพื่อบ้านเกิดเมืองนอนของตนเองด้วยฝีมือ ความห้าวหาญ และคุณธรรม จนกลายเป็นจอมขุนพลผู้เกรียงไกร หนึ่งใน 5 ทหารเสือของเล่าปี่แห่งจ๊กก๊ก และกลายเป็นวีรบุรุษที่เป็นที่รู้จักและได้รับการยกย่องนับถือมากที่สุดคนหนึ่งของแผ่นดิน
จูล่งผ่านการสู้รบในสมรภูมิมาตั้งแต่หนุ่มจนบั้นปลายชีวิต โจอิง (แม็กกี้ คิว) หลานสาวของโจโฉ ขุนพลหญิงผู้เก่งกาจได้ยกทัพมาท้าดวลกับจูล่งเพื่อเป็นการล้างแค้นให้กับวุยก๊กของตน และนี่คือ การต่อสู้ครั้งสุดท้ายของจูล่ง ซึ่งทำให้ผู้ชมไม่ทราบว่าจูล่งตายหรือไม่
เสียงวิพากษ์วิจารณ์.
สามก๊ก ขุนศึกเลือดมังกร เป็นสามก๊กฉบับภาพยนตร์เรื่องหนึ่งที่ออกฉายในปี พ.ศ. 2551 เช่นเดียวกับ "สามก๊ก โจโฉแตกทัพเรือ" ของจอห์น วู แต่ได้รับเสียงวิจารณ์ไปทางลบ เนื่องจากภาพยนตร์เรื่องนี้เจาะเฉพาะตัวละครเอกคือ จูล่ง เพียงคนเดียว โดยเล่าเรื่องราวของจูล่งตั้งแต่หนุ่มยันแก่ อีกทั้งเนื้อเรื่องก็มิได้เป็นไปตามวรรณกรรมด้วย มีตัวละครหลายตัวที่ถูกแต่งขึ้นมา เช่น โจอิง หรือ หลอผิงอัน เป็นต้น อีกทั้งหลายส่วนในเรื่องก็ไม่เป็นไปตามวรรณกรรม เช่น ชุดเกราะของจูล่งที่ในวรรณกรรมระบุว่าสวมเกราะสีเงิน แต่ในภาพยนตร์กลับสวมเกราะที่มีลักษณะคล้ายเกราะของซามูไรมากกว่า จึงทำให้ในเว็บไซต์ IMDb ให้เครดิตภาพยนตร์เรื่องนี้เพียง 5.7 ดาว จาก 10 ดาวเท่านั้น ส่วนทางกับรายได้ภาพยนตร์ เปิดฉายขึ้นอันดับหนังทำเงินบนตาราง box office ในสัปดาห์แรกพร้อมกันภึง 11 ประเทศ จากเวปไซด์ box office mojo
ATP

ATP อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กล้ามเนื้อต้าน

กล้ามเนื้อต้าน (antagonist) เป็นการจัดประเภทกล้ามเนื้อแบบหนึ่งที่ใช้อธิบายหน้าที่ของกล้ามเนื้อว่าทำงานต้านหรือตรงข้ามกับการเคลื่อนไหวเฉพาะของกล้ามเนื้อทำการ (agonist) และทำหน้าที่ในการหดรยางค์กลับมาสู่ตำแหน่งเดิม
คู่กล้ามเนื้อต้าน.
กล้ามเนื้อต้านจะทำหน้าที่ตรงข้ามคู่กับกล้ามเนื้อทำการ เราเรียกกล้ามเนื้อทั้งสองนี้ว่า คู่กล้ามเนื้อต้าน (antagonistic pair) ซึ่งเป็นคู่กล้ามเนื้อที่ทำงานตรงข้ามกัน ตัวอย่างเช่น กลุ่มกล้ามเนื้อเหยียด (extensor muscle) ซึ่งทำหน้าที่กางข้อต่อ (เปิดมุมของข้อต่อให้กว้างขึ้น) เป็นคู่กล้ามเนื้อต้านกับกลุ่มกล้ามเนื้องอ (flexor muscle) ซึ่งทำงานตรงข้ามกัน
คู่กล้ามเนื้อต้านมีความจำเป็นต่อการเคลื่อนไหวของร่างกาย เพราะกล้ามเนื้อนั้นมีความสามารถเพียงแค่หดตัวให้เกิดแรงดึง แต่ไม่สามารถดันให้กลับไปสู่ตำแหน่งเดิมด้วยตัวเองได้ ต้องอาศัยกล้ามเนื้อต้านช่วยดึงกระดูกกลับ ตัวอย่างของคู่กล้ามเนื้อที่รู้จักกันดีคือกล้ามเนื้อไบเซ็ปส์ เบรกิไอ และไตรเซ็ปส์ เบรกิไอ เมื่อกล้ามเนื้อไบเซ็ปส์ที่ด้านหน้าของต้นแขนหดตัว กล้ามเนื้อไตรเซ็บที่อยู่ท้องแขนจะคลายตัวและพร้อมที่จะหดตัวเพื่อดึงปลายแขนกลับตำแหน่งเดิม และจะทำงานกลับกันเมื่อกล้ามเนื้อไตรเซ็บหดตัว
กล้ามเนื้อทำการ

กล้ามเนื้อทำการ  เป็นการจัดประเภทกล้ามเนื้อแบบหนึ่งที่ใช้อธิบายหน้าที่ของกล้ามเนื้อว่าทำให้เกิดการเคลื่อนไหว กล้ามเนื้อนี้หดตัวเพื่อให้เกิดการเคลื่อนไหวของข้อต่อ กล้ามเนื้อทำการอาจหมายถึง "prime movers" เนื่องจากกล้ามเนื้อเหล่านี้ทำหน้าที่หลักในการเคลื่อนไหว
กล้ามเนื้อทำการมักมีกล้ามเนื้ออีกชุดหนึ่งที่ทำหน้าที่ต้านการทำงาน เรียกว่า กล้ามเนื้อต้าน (Antagonists)
รายชื่อชนิดลูกผสมทางธรรมชาติของหม้อข้าวหม้อแกงลิง

รายชื่อชนิดลูกผสมทางธรรมชาติของหม้อข้าวหม้อแกงลิง เป็นการรวบรวมรายชื่อลูกผสมทางธรรมชาติของพืชกินสัตว์ในสกุล "หม้อข้าวหม้อแกงลิง" ลูกผสมชนิดใดไม่ใช่พืชถิ่นเดียวจะมีเครื่องหมายดอกจันข้างหลังชื่อ
บอร์เนียว.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากบอร์เนียว.
ชนิดของหม้อข้าวหม้อแกงลิงที่ยังไม่มีการค้นพบว่ามีลูกผสมทางธรรมชาติ:
เพิ่มเติม: "N. hurrelliana" และ "N. murudensis" มันอาจจะเป็นลูกผสม แต่การพิจารณาว่าเป็นสปีชีส์หรือไม่ตามหลักอนุกรมวิธานนั้น ดูที่ความเสถียรของรูปแบบ, ความอุดมสมบูรณ์ของประชากร ที่เป็นอิสระจากพ่อแม่ดั้งเดิมของมัน ก็เหมือนกับลูกผสมที่มีความเสถียรอีกหลายๆตัว รวมถึง "N. × alisaputrana", "N. × ghazallyana", "N. × hookeriana", "N × kinabaluensis", "N. × kuchingensis", "N. × trichocarpa" และ "N. × trusmadiensis" แน่นอน สถานะสปีชีส์นั้นจะแสดงให้เห็นอะไรอีกหลายๆอย่างที่ผ่านมาในอดีต
สุมาตรา.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากสุมาตรา
ชนิดของหม้อข้าวหม้อแกงลิงที่ยังไม่มีการค้นพบว่ามีลูกผสมทางธรรมชาติ:
เพนนิซูล่า มาเลเซีย.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากเพนนิซูล่า มาเลเซีย
ชนิดของหม้อข้าวหม้อแกงลิงที่ยังไม่มีการค้นพบว่ามีลูกผสมทางธรรมชาติ:
ฟิลิปปินส์.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากฟิลิปปินส์ 
เพิ่มเติม: "N. × mirabilata" ("N. alata" × "N. mirabilis") และ "N. × tsangoya" (("N. alata" × "N. merrilliana") × "N. mirabilis") ถูกบึนทึกว่าเป็นลูกผสมทางธรรมชาติ อยู่ในหนังสือ "Guide to Nepenthes Hybrids" (1995) แต่เท่าที่รู้ การกระจายพันธุ์ของพ่อและแม่นั้นไม่ซ้อนทับกันในธรรมชาติ
นิวกีนี.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากเกาะนิวกินี
ออสเตรเลีย.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากออสเตรเลีย 
หม้อข้าวหม้อแกงลิงทั้ง 3 ชนิดของออสเตรเลีย มีการผสมข้ามชนิดกัน
เกาะซูลาเวซี.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากเกาะซูลาเวซี 
อินโดจีน.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากอินโดจีน
ไทย.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากไทย
สิงคโปร์.
ชนิดลูกผสมทางธรรมชาติของหม้อข้าวหม้อแกงลิงที่ถูกบันทึกไว้จากสิงคโปร์
หม้อข้าวหม้อแกงลิงทุกชนิดในสิงคโปร์ มีการผสมข้ามชนิดกัน
Nepenthes × hookeriana

Nepenthes × hookeriana (ได้ชื่อตามโยเซพ ดาลตัน ฮุคเกอร์) , หรือมีอีกชื่อหนึ่งว่า Hooker's Pitcher-Plant เป็นลูกผสมทางธรรมชาติระหว่าง "N. rafflesiana" และ "N. ampullaria" แต่เดิมมันถูกจำแนกเป็นสปีชีส์
มันเป็นลูกผสมที่พบในพื้นราบตลอดทั้งมาเลเซียตะวันตก, เกาะบอร์เนียว, สิงคโปร์ และ อินโดนีเซียเหมือนกับพ่อและแม่ของมัน ปกติพบในที่โล่ง
Nepenthes × ventrata

Nepenthes × ventrata (เป็นการผสมคำกันระหว่าง "ventricosa" และ "alata") เป็นลูกผสมทางธรรมชาติระหว่าง "N. graciliflora" และ "N. ventricosa" เป็นพืชถิ่นเดียวของฟิลิปปินส์เหมือนกับสายพันธุ์พ่อแม่ ชื่อถูกใช้ครั้งแรกใน "Carnivorous Plant Newsletter" ในปี ค.ศ. 1979
"N. × ventrata" เป็นหม้อข้าวหม้อแกงลิงหนึ่งในหลาย ๆ พันธุ์ที่ถูกนำไปเพาะเลี้ยงเนื้อเยื่อ และมีบ่อยครั้งที่ถูกปิดฉลากผิดเป็น "Nepenthes alata" ปลูกเลี้ยงได้ง่าย สามารถปลูกในร่มได้ เป็นหม้อข้าวหม้อแกงลิงที่เหมาะกับผู้ที่เริ่มเลี้ยง ในประเทศไทยมีอีกชื่อหนึ่งว่าหม้อ "ฮอลแลนด์" เพราะช่วงเข้ามาจำหน่ายในเมืองไทยใหม่ ๆ ถูกนำเข้ามาจากประเทศเนเธอร์แลนด์
พันธุ์ปลูก "N." 'LeeAnn Marie' เป็นชื่อพ้องในภายหลังของ "N. × ventrata" ถึงแม้ว่าชื่อนี้จะยังไม่ได้รับการยืนยันเนื่องจากไม่ได้เผยแพร่อย่างถูกต้อง
ศัลยศาสตร์

ศัลยศาสตร์ หรือ ศัลยกรรม  เป็นการแพทย์เฉพาะทางที่เกี่ยวข้องกับการใช้หัตถการหรือเครื่องมือในการผ่าตัดเข้าในร่างกายผู้ป่วยเพื่อสืบค้นอาการ และ/หรือรักษาความผิดปกติ เช่น โรค หรือการบาดเจ็บต่าง ๆ เพื่อช่วยในการแก้ไขการทำงานหรือรูปลักษณ์ของร่างกาย หรือด้วยเหตุผลอื่น ๆ เรียกแพทย์ที่ศึกษาเฉพาะทางด้านศัลยศาสตร์ว่า ศัลยแพทย์ (surgeon)
ศัลยแพทย์ในประเทศไทยต้องสำเร็จการศึกษาแพทยศาสตรบัณฑิต และสำเร็จการศึกษาแพทย์ประจำบ้านด้านศัลยศาสตร์ แล้วได้ผ่านการสอบเพื่อวุฒิบัตร และหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขาศัลยศาสตร์ ของแพทยสภา และเป็นสมาชิกของราชวิทยาลัยศัลยแพทย์แห่งประเทศไทย
ศัลยศาสตร์เฉพาะทาง.
ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางศัลยศาสตร์ นอกจากศัลยศาสตร์ทั่วไปแล้วยังจำแนกเป็นสาขาย่อยต่าง ๆ ของศัลยศาสตร์ดังต่อไปนี้
Nepenthes × tsangoya

Nepenthes × tsangoya (ได้ชื่อตาม Peter Tsang) เป็นหม้อข้าวหม้อแกงลิงในเขตร้อนชื้น มันเป็นลูกผสมซ้อนทางธรรมชาติคือ ("N. alata" × "N. merrilliana") × "N. mirabilis".
"N. × tsangoya" ถูกเขียนถึงในหนังสือ "Guide to Nepenthes Hybrids" (1995) แต่การกระจายตัวของพ่อและแม่มีการซ้อนทับกันเพียงแห่งเดียวคือมินดาเนา, ประเทศฟิลิปปินส์